
Prilog 4. 

Pojašnjenje kriterija odabira za natječaj za provedbu intervencije 1.2.1 Potpora razvoju i modernizaciji dodatnih djelatnosti na poljoprivrednim gospodarstvima

[bookmark: _Hlk184812056]Temeljem poglavlja 3.5. Kriteriji odabira projekata Natječaja za provedbu intervencije 1.2.1 Potpora razvoju i modernizaciji dodatnih djelatnosti na poljoprivrednim gospodarstvima, sukladno Lokalnoj razvojnoj strategiji LAG-a Mura-Drava za razdoblje 2023.-2027. godine, pojašnjavaju se Kriteriji odabira koji se primjenjuju na sve prijave projekata na predmetni Natječaj.
Korisniku se ne može dodijeliti veći iznos bodova u odnosu od onog što je zatraženo u prijavnom obrascu.
Projekt mora ostvariti minimalni broj bodova kako bi prošao prag prolaznosti. 

Tablica: Kriteriji odabira

	KRITERIJI ODABIRA 

	KRITERIJ BR. 1. EKONOMSKA VELIČINA POLJOPRIVREDNOG GOSPODARSTVA
	MOGUĆI BROJ BODOVA

	1.1.
	3.000,00 – 8.000,00 EUR
	4

	1.2.
	8.000,01 – 15.000,00 EUR
	3

	1.3.
	15.000,01 – više EUR
	2

	KRITERIJ BR. 2. NOVA/SAČUVANA RADNA MJESTA
	

	2.1.
	Stvoreno novo radno mjesto
	2

	2.2. 
	Sačuvano radno mjesto
	1

	KRITERIJ BR. 3. STRUČNA SPREMA KORISNIKA/ODGOVORNE OSOBE ILI ČLANA POLJOPRIVREDNOG GOSPODARSTVA
	

	3.1
	VSS, VŠS, SSS agronomskog, veterinarskog, turističkog ili umjetničkog smjera
	2

	[bookmark: _Hlk237259565]KRITERIJ BR. 4. INDEKS RAZVIJENOSTI JLS (SUKLADNO ODLUCI O RAZVRSTAVANJU JEDINICA LOKALNE I PODRUČNE (REGIONALNE) SAMOUPRAVE PREMA STUPNJU RAZVIJENOSTI (NN 3/2024))
	

	4.1. 
	JLS koji spada u I., II. ili III. skupinu
	3

	4.2.
	JLS koji spada u IV., V. ili VI. skupinu
	2

	4.3
	JLS koji spada u VII. ili VIII. skupinu
	1

	KRITERIJ BR. 5. JLS KOJA SE SUKLADNO PRAVILNIKU O ODREĐIVANJU PODRUČJA S PRIRODNIM I OSTALIM OGRANIČENJIMA (NN 27/2023) NALAZI U SKUPINI PODRUČJA SA ZNAČAJNIM PRIRODNIM OGRANIČENJIMA
	

	5.1. 
	JLS koja se nalazi u skupini područja sa značajnim prirodnim ograničenjima
	1

	MAKSIMALAN BROJ BODOVA:
	12

	PRAG PROLAZNOSTI: 
	6



Kriterij odabira broj 1
[bookmark: _Hlk187749897]Da bi korisnik ostvario bodove, a koji se odnose na „Ekonomsku veličinu poljoprivrednog gospodarstva“, korisnik ostvaruje bodove sukladno Potvrdi o ekonomskoj veličini poljoprivrednog gospodarstva, koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od Ministarstva poljoprivrede – Uprave za stručnu podršku razvoju poljoprivrede. Potvrda mora biti izdana nakon objave LAG Natječaja, te potpisana od nadležnog službenika.
Korisnik će si dodijeliti odgovarajuće bodove sukladno ekonomskoj veličini poljoprivrednog gospodarstva navedenoj u tablici Kriterija odabira.
Napomena: Moguće je ostvariti bodove u samo jednoj od ponuđenih kategorija.

Kriterij odabira broj 2
[bookmark: _Hlk210997860]2.1. Korisnik si dodjeljuje 2 boda po ovoj kategoriji ukoliko kroz provedbu projekta stvara minimalno 1 (jedno) novo radno mjesto.  Jednim radnim mjestom smatra se jedna (1) zaposlena osoba prema godišnjim satima rada (jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika). Zaposlena osoba u smislu ovog kriterija odabira su nositelj, član ili zaposlenik obiteljskog poljoprivrednog gospodarstva, odnosno vlasnik obrta ili jedan od zaposlenih u obrtu, odnosno odgovorna osoba ili jedan od zaposlenih u pravnoj osobi koji obavljaju gospodarsku djelatnost te su obveznici doprinosa temeljem iste.
[bookmark: _Hlk237348587]Novo zapošljavanje mora se provesti najkasnije do trenutka podnošenja konačnog Zahtjeva za isplatu i zadržati u razdoblju od 5 godina od dana konačne isplate potpore. U svrhu dokazivanja navedenog kriterija, Korisnik je dužan dostaviti relevantnu  dokumentaciju LAG-u (ovisno o organizacijskom obliku: Potvrda iz evidencije Hrvatskog zavoda za mirovinsko osiguranje, e-radne knjižice, GFI, JOOPD obrazac i/ili dr.) do trenutka podnošenja konačnog Zahtjeva za isplatu. Odabir popratiti odgovorom na pitanje III.10.1. u Obrascu 1-Prijavnom obrascu. 

2.2. Korisnik si dodjeljuje 1 bod ukoliko će provedbom projekta sačuvati jedno radno mjesto ili više radnih mjesta vezano uz ulaganje koje provodi u okviru Zahtjeva za potporu.
Sačuvano radno mjesto odnosi se na očuvanje jednog radnog mjesta ili više radnih mjesta, a  koje je postojalo u trenutku podnošenja prijave projekta te kao takvo postoji od ranije i nije nastalo provedbom projekta. Jednim radnim mjestom smatra se jedna zaposlena osoba prema godišnjim satima rada (jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika). Zaposlena osoba u smislu ovog kriterija odabira su nositelj, član ili zaposlenik obiteljskog poljoprivrednog gospodarstva, odnosno vlasnik obrta ili jedan od zaposlenih u obrtu, odnosno odgovorna osoba ili jedan od zaposlenih u pravnoj osobi koji obavljaju gospodarsku djelatnost te su obveznici doprinosa temeljem iste. U svrhu dokazivanja navedenog kriterija, Korisnik je dužan dostaviti relevantnu  dokumentaciju LAG-u (ovisno o organizacijskom obliku: Potvrda iz evidencije Hrvatskog zavoda za mirovinsko osiguranje, e-radne knjižice, GFI, JOOPD obrazac i/ili dr.), iz koje mora biti vidljivo da je odgovorna osoba korisnika ili član/zaposlenik, u trenutku prijave projekta na natječaj, zaposlenik ili osiguranik po odgovarajućoj djelatnosti.
Odabir popratiti odgovorom na pitanje III.10.1. u Obrascu 1-Prijavnom obrascu.

U svrhu ostvarivanja bodova po ovom kriteriju, Korisnik je dužan u sklopu Zahtjeva za potporu ispuniti Obrazac 6 - Izjavu o stvaranju/očuvanju radnih mjesta.
Prije podnošenja Zahtjeva za isplatu, a nakon provedbe svih aktivnosti projekta Korisnik je dužan LAG-u dostaviti ispunjeni Obrazac 5 – Izvješće za LAG.
Navedene pokazatelje koji se odnose na novostvorena radna mjesta ili sačuvana radna mjesta u okviru Zahtjeva za potporu potrebno je opravdati zadržavanjem navedenih pokazatelja broja zaposlenika kroz cijelo razdoblje provedbe projekta (uključujući razdoblje ex post). U slučaju nepridržavanja ove obveze, Agencija za plaćanja može primijeniti odredbe o financijskim korekcijama u skladu sa Pravilnikom o provedbi Lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN 113/2024, 79/2025).
Napomena: Moguće je ostvariti bodove u samo jednoj od ponuđenih kategorija.

Kriterij odabira broj 3
U svrhu ostvarivanja bodova po Kriteriju odabira br. 3. „Stručna sprema“ za korisnika/odgovornu osobu ili član obiteljskog poljoprivrednog gospodarstva prilikom podnošenja prijave projekta potrebno je dostaviti:
- diplomu visokog učilišta, odnosno uvjerenje/potvrdu o odgovarajućem stečenom akademskom i stručnom nazivu i akademskom stupnju odgovarajućeg smjera ili 
- svjedodžbu srednje škole odgovarajućeg smjera agronomskog, veterinarskog, turističkog ili umjetničkog smjera.

Kriterij odabira broj 4
Korisnik će si dodijeliti odgovarajući broj bodova sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (NN 3/2024).

	I., II. i III. skupina JLS
	Legrad, Orehovica

	IV., V. I VI. skupina JLS
	Donji Vidovec, Donja Dubrava, Donji Kraljevec, Goričan, Kotoriba, Sveta Marija

	VII. I VIII. skupina JLS
	Prelog



Napomena: Moguće je ostvariti bodove u samo jednoj od ponuđenih kategorija.

[bookmark: _Hlk210997778]
Kriterij odabira broj 5
Da bi korisnik ostvario bodove po navedenom kriteriju JLS se mora nalaziti na području koje se sukladno Pravilniku o određivanju područja s prirodnim ili ostalim posebnim ograničenjima (NN 27/2023) nalazi u skupini područja sa značajnim prirodnim ograničenjima.

JLS s područja LAG-a Mura-Drava koje se smatraju pod ZPO područjem su: Donji Vidovec, Goričan, Kotoriba.

